Karlmannsnafnið Kamilus og kvenmannsnafnið Hrafnynja eru meðal þeirra nafna sem mannanafnanefnd hefur samþykkt sem eiginnöfn og verða færð á mannanafnaskrá . Þá voru kvenmannsnöfnin Dóróþea og Ævi einnig samþykkt . Karlmannsnöfnunum Indra og Theadór var hins vegar hafnað . Þá var fallist á beiðni umsækjanda um að hann megi taka upp millinafnið Gasta . Nafnið fer þó ekki á mannanafnadrká og þá var kröfu umsækjandans hafnað um að eingöngu þeir megi bera millinafnið Gasta sem séu afkomendur föður hans . Til að mannanafnanefnd geti samþykkt nýtt eiginnafn á mannanafnaskrá þarf öllum skilyrðum 1. mgr. 5. gr. laga nr. 45 / 1996 um mannanöfn að vera fullnægt . Skilyrðin eru þessi : Eiginnafn skal geta tekið íslenska eignarfallsendingu eða hafa unnið sér hefð í íslensku máli . Nafnið má ekki brjóta í bág við íslenskt málkerfi . Nafnið skal ritað í samræmi við almennar ritreglur íslensks máls nema hefð sé fyrir öðrum rithætti þess . Með almennum ritreglum íslensks máls er vísað til auglýsinga nr. 132 / 1974 og 261 / 1977 , um íslenska stafsetningu .